cyanic-selkie/wikianc huggingface dataset:
«Սառցե սիրտ» մուլտֆիլմի հերոսների ցանկ
Օլաֆ
Օլաֆ (Olaf), խոսող ձնեմարդ, հմայիչ, զվարճալի և խիզախ, այնպիսին, ինչպիսին Աննան ու Էլզան պատրաստել էին մանուկ հասակում։ Օլաֆը սիրում էր տաք գրկախառնություններ և երազում էր ամռան մասին։ Մուլտֆիլմի վերջում Էլզան ձնեմարդին է տալիս իր սեփական ամպը, որպեսզի նա չհալվի ամռանը։ Ռուսական վարձույթում Օլաֆին հնչյունավորել է երգիչ Սերգեյ Պենկինը ։
Սվեն
Սվեն, հյուսիսայնին եղջերու, Քրիստոֆի հավատարիմ ընկերը և խիղճը։ Վստահ փնչոցի օգնությամբ Սվենը կարողանում էր արտահայտել և պաշտպանել իր կարծիքը։ Կյանքը նրա համար կլիներ ուղղակի իդեալական, եթե չլիներ այն հիմար ցածր ձայնը, որը Քրիստոֆն օգտագործում էր Սվենի հետ խոսելիս։ Շատ էր սիրում գազար, բայց միշտ Քրիստոֆի հետ հավասար կիսում էր։ Սկզբում ուտում էր Սվենը, հետո Քրիստոֆը։ Քրիստոֆը չէր զզվում այն գազարից, որն ուտում էր ընկերը։
Ուեսելթոնի դուքս
Ուեսելթոնի դուքս (Duke of Weselton), ֆիլմի երկրորդական հակահերոսը, համանուն դքսության տիրակալը։ Ցանկանալով Էրենդելի հետ հաստատել շահավետ առևտրական հարաբերություններ՝ նա պատրաստ էր ամեն ինչի, որպեսզի շահի նոր թագուհու վստահությունը։ Բայց հենց որ բացահայտվեց Էլզայի գաղտնիքը, նա առաջինը նրան անվանեց «կախարդ-հրեշ» և փորձեց տրամադրել նրա դեմ իր ենթականերին։ Գծուծ դքսի համար Էրենդելի գանձերին հասնելու բոլոր միջոցներն ընդունելի էին։ Նա չէր սիրում, երբ իրեն անվանում էին բարբարոս (սակայն դա ճիշտ արտահայտում էր նրա բնույթը)։
Օկեն
Օկեն, ամառային հանգստի պարագաների խանութի և սաունայի սեփականատեր։ Հանկարծահաս ձմեռվա պատճառով ստիպված էր բացել ձմեռային բաժին։ Նա բարի էր և միշտ պատրաստակամ օգնելու, բայց պետք չէր չարաշահել դա։ Նա առանց վարանելու իր հաստատությունից դուրս էր հանում ցանկացած խանգարողի։
Ծանոթագրություն
Կատեգորիա:Walt Disney Կատեգորիա:Մուլտֆիլմեր Կատեգորիա:Կերպարներ Կատեգորիա:Մուլտֆիլմերի կերպարներ
Մեդունո
Մեդունո  (Meduno), կոմունա Իտալիայում։ Գտնվում է Ֆրիուլի Վենետիկ Ջուլիա մարզում՝ Պորդենոնե գավառում։ Բնակչությունը կազմում է 1709 մարդ, բնակչության խտություն՝ 56 մարդ/կմ²։ Զբաղեցնում է 31 կմ² մակերես։ Փոստային ինդեքս՝ 33092։ Հեռախոսային կոդ՝ 0427։
Ժողովրդագրություն
Բնակչության թվաքանակի փոփոխությունները.
Արտաքին հղումներ
Կատեգորիա:Իտալիայի բնակավայրեր
Լոգոթերապիա
Լոգոթերապիա էքզիստենցիալ հոգեբանության տեսակներից մեկն է, հիմնված գոյության իմաստի որոնման և վերլուծման վրա։ Մշակվել է Վիկտոր Ֆրանկլի կողմից, 20-րդ դարի կեսերին ։
Հիմնական հայեցակարգեր
Համաձայն լոգոթերապիայի, մարդկային վարքի շարժիչ ուժը հանդիսանում է՝ արտաքին աշխարհում կյանքի իմաստը գտնելը և իրականացնելը։ Ֆրանկլի կարծիքով զուտ մարդկային առանցքային հատկություններից մեկը հանդիսանում է ձգտումը իմաստի նկատմամբ, որը Ֆրանկլը ըստ էության հակադրեց Ադլերի՝ ղեկավարման ձգտմանը և Ֆրոյդի հաճույքի սկզբունքին։ Ֆրանկլը կարծում էր, որ ձգտումը դեպի իմաստ, մարդու մեջ մոտիվացնող է և մարդիկ կարիք ունեն ոչ թե անհանգստությունից զուրկ վիճակների, այլ լարված կերպով իմաստի ձգտման, որը արժանի է նրանց։ Երբ իմաստի ձգտումը ֆրուստրացվում է, առաջանում է ապատիա, ձանձրույթ ։
Ըստ Ֆրանկլի մարդու վիճակը, երբ նրա մոտ ֆրուստրատիվ ձգտում է դեպի իմաստ, անվանվում է էքզիստենցիալ վակուում, որի մասին գրում էին փիլիսոփա-էքզիսցիոնալիստները։ Լոգոտերապիայի համաձայն էքզիստենցիոնալ վակուումը կարող է հանգեցնել նևրոզի, կլինիկական ախտանշաբանության։
1950-1960 - ական թվականներին Ֆրանկը արձանագում է կյանքի իմաստի կորստի տարածումը։ Համաձայն նրա կատարած վիճակագրության, այդ ժամանակ մեծանում է դեպրեսիայով, թմրամոլությամբ, հարբեցողությամբ հիվանդանալու հավանականությունը, ինչպես նաև մեծանում է ագրեսիվությունը ։ Ի տարբերություն Ֆրոյդի, ով գտնում էր, որ ագրեսիան առաջանում է ճնշված սեռական բնազդներից, Ֆրանկլը ագրեսիայի կարևոր պատճառ էր համարում կյանքի իմաստի բացակայությունը։ Նրա կարծիքով հարբեցողները և թմրամոլները մարդիկ են, ովքեր չունեն կյանքի իմաստ կամ էլ կորցրել են դրա իմաստը, ովքեր  զգում  են էքզիսցիոնալ վակուում, ներքին դատարկություն, գոյության անիմաստություն։
Ֆրանկլի կարծիքով իմաստը բացառապես սուբյեկտիվ չէ, մարդը այն չի հնարում, այլ գտնում է շրջապատող աշխարհում ։ Ֆրանկլը նշում է երեք ուղիներ, որոնցով մարդ կարող է իր կյանքը իմաստավորել։ Ֆրանկլը ընդգծում է, որ երրորդ ուղին՝ տառապանքների մեջ իմաստի որոնումը, պետք է կիրառել միայն այն դեպքում, եթե նախորդ երկուսը անհասանելի են։ Ֆրանկլը երրորդ ուղին բացահայտեց իր համար, հոլոքոստի ժամանակ, երբ գտնվում էր ճամբարում այդ ուղին օգնեց նրան հաղթահարել դաժան կտտանքները։ Իր գրքի մեջ Ֆրանկլը բերում է տառապանքների մեջ իմաստի հայտնաբերման հետևյալ օրինակը։
Լոգոթերապիա
Լոգոթերապիայի մեջ մշակվել է լոգոանալիզի մեթոդը այցելույի արժեքների և կյանքի ուսումնասիրման համար։ Այն մշակել է ամերիկացի Ջեյմս Կրամբոն, Վիկտոր Ֆրանկլայի աշակերտներից մեկը։ Մեթոդը հնարավորություն է տալիս կատարել այցելույի կյանքի մանրակրկիտ ինվենտարիզացիա։ Լոգոանալիզի մեջ օգտագործվում են երկու հիմնական տեխնիկա՝ գիտակցական դաշտի ընդարձակում և  ստեղծագործական երևակայության խթանում։
Պարադոքսալ մտադրություն
Ֆոբիաների և Օբսեսիվ-կոմպուլսիվ խանգարման բուժման համար Ֆրանկլը առաջարկեց պարադոքսալ մտադրությունը։ Այդ մեթոդիկայի սահմաններում այցելույին, ով օրինակ ունի որոշակի ֆոբիա, առաջարկվում է պարոդոքսալ փորձ, ինչից նա ամենից շատը վախենում է։ Դա կարող է լինել օբյեկտ, գործողություն կամ իրավիճակ, որի մեջ այցելուն վախենում է հայտնվել։
Դերեֆլեքսիա
Դերեֆլեքսիա մեթոդի նշանակությունը այն է, որ հաղթահարի ինքնադիտողության հարկադրական միտումը, որը դառնում է չափազանց բարձր։ Անձին խորհուրդ է տրվում ուշադրությունը իրենից տեղափոխել արժեքների և իմաստի վրա, որը նա կարող է մարմնավորել շրջակա աշխարհում։ Ֆրանկլը այդպես է նկարագրել դերեֆլեքսիան։
Դերեֆրեկսիայի միջոցով այցելուն հնարավորություն է ստանում արհամարհել իր նևրոզը, կենտրոնացնելով իր ուշադրությունը կողմնակի այլ երևույթների վրա։ Նա ուղղում է իր ուշադրությունը կյանքի, լիովին հավանական իմաստների և արժեքների վրա, որոնք անմիջականորեն առնչվում են նրա անձնական հնարավորությունների հետ։
Արտաքին հղումներ
Կատեգորիա:Հոգեբանություն
Պոկապալյա
Պոկապալյա (Pocapaglia), կոմունա Իտալիայի Պիեմոնտ մարզի Կունեո գավառում։
Բնակչությունը կազմում է 3020 մարդ (2008 թվականի տվյալներով)։ Բնակչության խտությունը՝ 177 մարդ/կմ²։ Տարածքը՝ 17 կմ²։ Փոստային ինդեքս՝ 12060։ Հեռախոսային կոդ՝ 0172։
Ժողովրդագրություն
Բնակչության գրաֆիկը.
Արտաքին հղումներ
Կատեգորիա:Իտալիայի քաղաքներ
Պոնտեկյանալե
Պոնտեկյանալե (Pontechianale), կոմունա Իտալիայի Պիեմոնտ մարզի Կունեո գավառում։
Բնակչությունը կազմում է 202 մարդ (2008 թվականի տվյալներով)։ Բնակչության խտությունը՝ 2 մարդ/կմ²։ Տարածքը՝ 94 կմ²։ Փոստային ինդեքս՝ 12020։ Հեռախոսային կոդ՝ 0175։
Ժողովրդագրություն
Բնակչության գրաֆիկը.
Արտաքին հղումներ
Կատեգորիա:Իտալիայի քաղաքներ
Բորգո Տոսինյանո
Բորգո Տոսինյանո (Borgo Tossignano), կոմունա Իտալիայում։ Գտնվում է Էմիլիա Ռոմանիա մարզի Բոլոնյա գավառում ։ Բնակչությունը՝ 3010 մարդ։ Բնակչության միջին խտությունը՝ 104 մարդ/կմ²։ Զբաղեցնում է 29կմ² տարածք։ Փոստային ինդեքս՝ 40021։ Հեռախոսային կոդը՝ 0542։
Ժողովրդագրություն
Բնակչության թվաքանակի փոփոխությունները.
Ծանոթագրություններ
Կատեգորիա:Իտալիայի բնակավայրեր Կատեգորիա:Էմիլիա Ռոմանիայի քաղաքներ
Պարկ ավենյու, 666
«Պարկ ավենյու, 666» (666 Park Avenue), ամերիկյան հեռուստասերիալ, որ նկարահանվել է Գաբրիելա Փիրսի համանուն վեպի հիման վրա։ Գլխավոր դերերը կատարում են Ռեյչել Թեյլորը, Դեյվ Էնաբլը, Վանեսա Ուիլյամսը և Թերրի Օ’Քուինը։ Սերիալը պատմում է Միջին Արևմուտքից երիտասարդ ընտանեկան զույգի մասին, որը տեղափոխվում է Նյու Յորք և բնակություն հաստատում Մանհեթենում գտնվող բնակելի համալիրում, որը ղեկավարում է խորհրդավոր ամուսնական զույգը։
ABC-ն պաշտոնապես պատվիրել է առաջին եթերաշրջանը 2012 թվականի մայիսի 11-ին, իսկ նրա պրեմիերան կայացել է սեպտեմբերի 30-ին ։ Նոյեմբերի 16-ին ABC-ն փակել է սերիալը ցածր վարկանիշի պատճառով, սակայն հետո հայտարարել է, որ թեև սերիալը չի շարունակվի մինչև եթերաշրջանի ավարտը, բայց կցուցադրվեն նկարահանված բոլոր 13 էպիզոդները ։ Չնայած այդ հայտարարությունը՝ հեռուստաալիքը եթերից հանել է շոուն դեկտեմբերին և ցուցադրել եզրափակիչ էպիզոդները 2013 թվականի ամռանը։
Արտադրություն
2011 թվականի սեպտեմբերի վերջին հայտարարվել է, որ ABC-ն գնել է Գաբրիելա Փիրսի վեպի վրա հիմնված պիլոտային էպիզոդի սցենարը ։ 2012 թվականի հունվարի 20-ին հեռուստաալիքի թույլտվությամբ Warner Bros. Television ստուդիայում սկսվել են պիլոտային էպիզոդի նկարահանումները, որի սցենարը գրել է Դևիդ Ուիլքոքսը, իսկ որպես ռեժիսոր հանդես է եկել Ալեքս Գրեյվզը ։
Նախագծի հիմնական դերերի քասթինգն սկսվել է փետրվարին։ Թերրի Օ’Քուինը եղել է առաջին դերասանը, որը մասնակցությունը պիլոտային էպիզոդին հաստատվել է փետրվարի 15-ին ։ Դերասանն ստացել է սերիալի կենտրոնական հերոսի և անտագոնիստի՝ Գևին Դորանի դերը ։ Փետրվարի 24-ին Դեյվ Էնաբլը միացել է պիլոտային էպիզոդի անձնակազմին՝ ստանձնելով գլխավոր դրական հերոսի՝ Հենրի Մարտինի դերը, իսկ մի քանի օր անց Ռեյչել Թեյլորն ստացել է նրա կնոջ՝ Ջեյնի դերը ։ Մարտի սկզբին Ռոբերտ Բաքլին և Մերսեդես Մասոնն ստացել են տանն ապրող ևս մեկ զույգի՝ Բրայան և Լուիզա Լեոնարդների դերերը համապատասխանաբար ։ Մարտի 9-ին հայտարարվել է, որ Վանեսա Ուիլյամսը հրավիրվել է կատարելու Օ’Քուինի հերոսի խորհրդավոր կնոջ՝ Օլիվիա Դորանի դերը ։ Ուիլյամսի հերոսը հորինվել է հատուկ սերիալի համար և վեպում չի եղել ։
Արտադրության փուլում պիլոտային էպիզոդն արժանացել է ոչ միանշանակ արձագանքների ֆոկուս-խմբի կողմից, ինչի պատճառով զգալիորեն վերամշակվել է ։ 2012 թվականի մայիսի 11-ին հեռուստաալիքը հաստատել է վերամշակված պիլոտային էպիզոդը և պատվիրել առաջին եթերաշրջանի նկարահանումները ։ Ավելի ուշ հայտարարվել է, որ սերիալը կցուցադրվի կիրակի օրերը՝ ժամը տասին՝ «Վրեժ» սերիալից հետո, սկսած սեպտեմբերի 30-ից ։
Սյուժե
«Պարկ ավենյու, 666» հեռուստասերիալը միավորում է գերբնական սարսափ-դրամայի և օճառային օպերայի ժանրերը ։ Սյուժեի կենտրոնում Նյու Յորքում գտնվող հնամենի տունն է, որտեղ ապրում են Գևին Դորանը (Թերրի Օ’Քուին) և իր կինը՝ Օլիվիան, որոնք միևնույն ժամանակ այդ շենքի սեփականատերերն են։ Այդ տանը բնակություն են հաստատում երիտասարդ ամուսիններ Հենրի Մարտինն (Դեյվ Էնեբլ) ու Ջեյն վան Վինը (Ռեյչել Թեյլոր) և ստանում աշխատանք որպես բնակելի համալիրի համամենեջերներ։ Նրանց հետ շուտով սկսում են տեղի ունենալ տարօրինակ ու գերբնական իրադարձություններ, որոնք դժվարացնում ու վտանգի են ենթարկում շենքի բնակիչներից յուրաքանչյուրի կյանքը։ Ջեյնն ու Հենրին դառնում են Գևինի ու խորհրդավոր Օլիվիայի մեքենայությունների զոհը։
Քննադատություն
Պիլոտային էպիզոդն ստացել է հիմնականում բարենպաստ և միջին արձագանքներ հեռուստատեսային քննադատների մեծ մասի կողմից ։ Առաջին հերթին որոշ գրախոսողներ գովաբանել են Թերրի Օ’Քուինի և Վանեսա Ուիլյամսի խաղը, սակայն նրանցից ոմանք կարծիք են հայտնել, որ նրանց էկրանային ժամանակը բավարար չէ պիլոտային էպիզոդում ։ Գրախոսողների մի մասը նաև նշել է, որ թղթի վրա սերիալն ավելի լավն է եղել, քան վերջնական արդյունքը ։
Հեռուստատեսային վարկանիշ
Սերիալը չի կարողացել գրավել մեծ թվով հանդիսատես ։ Պիլոտային էպիզոդը դիտել է յոթ միլիոնից պակաս հանդիսատես, իսկ վարկանիշը 18-49 ժողովրդագրական կատեգորիայում կազմել է ընդամենը 2,1 ։ Իր լիդ-ինի՝ «Վրեժ» սերիալի պատճառով նախագիծը կորցրել է գրեթե երեք միլիոն հանդիսատես և վարկանշի հորիզոնական ։
Արտաքին հղումներ
Կատեգորիա:2010-ականների ամերիկյան սարսափ հեռուստասերիալներ Կատեգորիա:Անգլերեն հեռուստասերիալներ
World Football Challenge 2009
World Football Challenge 2009, միջազգային ֆուտբոլային ակումբային մրցաշար Եվրոպայի և Հյուսիսային Ամերիկայի թիմերի միջև, որը կայացել է 2009 թվականի հուլիսի 19-ից հուլիսի 26-ը։ Յուրաքանչյուր թիմ մնացած թիմերի դեմ խաղացել է 3 խաղ՝ շրջանաձևային համակարգով։ Բոլոր խաղերն անց են կացվել ԱՄՆ-ի չեզոք դաշտում։ World Football Challenge 2009 թվականի հաղթողը դարձել է լոնդոնյան «Չելսին»։
Թիմեր
World Football Challenge 2009 մրցաշարին մասնակցել են հետևյալ 4 ակումբները ։
Մարզադաշտեր
World Football Challenge-ն անցկացվել է 6 քաղաքի 6 մարզադաշտերում
Կանոնակարգ
Ակումբները յուրաքանչյուր խփած գնդակի համար ստանում են մեկական միավոր, միավորները հաշվվում են մինչև 3 գնդակը։ Հիմնական ժամանակում հաղթելու համար թիմն ստանում է 3 միավոր։ Եթե հիմնական ժամանակի վերջանալուց հետո հաշիվը ոչ ոքի է, ապա յուրաքանչյուր թիմ 1-ական միավոր է ստանում և հաղթողին որոշում են 11-մետրանոց հարվածաշարի միջոցով։ Հաղթողն ստանում է լրացուցիչ միավորներ։ Ամենաշատ միավորներ հավաքած թիմը դառնում է World Football Challenge-ի հաղթողը ։
Արտաքին հղումներ
Կատեգորիա:ՖԱ «Միլանի» խաղեր Կատեգորիա:World Football Challenge Կատեգորիա:2009 ֆուտբոլում Կատեգորիա:ՖԱ «Չելսիի» խաղեր Կատեգորիա:ՖԱ «Ինտերնացիոնալի» խաղեր
Հածանավ
Հածանավ (kruiser, ծագում է kruisen բառից, որը նշանակում է «հածել», «որոշակի երթուղով նավարկել», cruiser, крейсер    ), վերջրյա մարտական նավ՝ նախատեսված հակառակորդի նավատորմի թեթև ուժերի դեմ պայքարելու, ծովային դեսանտ իջեցնելն ապահովելու, ցամաքային զորքերի առափնյա թևերին կրակային աջակցություն ցուցաբերելու, ականային արգելափակոցներ ստեղծելու և այլ մարտական առաջադրանքներ կատարելու համար։ Հածանավը որպես ռազմանավերի դաս երևան եկավ Մեծ Բրիտանիայում, XIX դ. 60-ական թթ.։ Արդիական հածանավի գլխավոր զենքերն են ակոսավոր (102-203 մմ տրամաչափի) հրետանին և հրթիռային համալիրները։ Բացի այդ, հածանավը զինված է զենիթային հրետանիով, տորպեդներով, ականներով։ Հածանավերի մեծ մասն ունի 1-2 թեթև ինքնաթիռ կամ ուղղաթիռ, որոնք օգտագործվում են հետախուզության կամ կրակի նշանառությունը ճշտելու համար։ Հածանավերի հիմնական չափսերն են. լայնությունը՝ 20-23 մ, երկարությունը՝ 200-220 մ, ընկղմվածքը՝ մինչև 8 մ ջրատարողությունը՝ 7-9 հազար և 20-30 հազար։ Գլխավոր շարժիչներն են 44,2 - 88,4 Մվտ (60-120 հազար ձիաուժ) հզորությամբ շոգետուրբինները, անձնակազմը՝ 600-1300 հոգի, արագությունը՝ 30 - 35 հանգույց (55 - 65 կմ/ժ), նավարկության հեռավորությունը՝ 9-12 հազար մղոն (17-22 հզ. կմ) ։
Աշխարհի նավատորմների հածանավերի կազմը արդի ժամանակաշրջանում
Արդիական հածանավը նավաշինության, հրթիռային և էլեկտրոնային տեխնոլոգիաների խիստ թանկարժեք արտադրանք է։ Այդ տիպի ռազմանավ ունենալ իրենց կարող են թույլ տալ միայն քիչ պետություններ։ Զգալի հածանավային ուժեր ունեն միայն երկու ծովային տերություններ՝ ԱՄՆ–ն և Ռուսաստանը։ Մյուս տերությունների հածանավերը կառուցված են XX դարի 50-60-ական թվականներին և արդեն հնացել են։
Աշխարհի նավատորմների հածանավերը 2007 թվականին
1. ԱՄՆ — 22 հածանավ ԿՀԶ՝ կառավարելի հրթիռային զենքով, «Թիքոնդենրոգա» տիպի,
2. Ռուսաստան — 7 հածանավ, այդ թվում՝
3. Պերու — 1 հածանավ-ուղղաթիռակիր «Ալմիրանտե Գրաու» (Almirante Grau) «Դե Ռեյտեր» տիպի։
Ներկայումս ծառայության մեջ գտնվող հածանավերը (2011–2016 թթ.)
Արդի աշխարհի ռազմական նավատորմներում շատ քիչ գործող հածանավեր են մնացել։ Դրանք թվարկված են ստորև։
Ծանոթագրություններ
Կատեգորիա:Նավեր Կատեգորիա:Ռազմանավեր Կատեգորիա:Մարտանավեր Կատեգորիա:Ռազմանավ
Գրիգոր Լուսավորչի հուշարձան (Վատիկան)
Գրիգոր Լուսավորչի հուշարձան (Statua di San Gregorio Illuminatore), գտնվում է Վատիկանի հյուսիսային բակում, Սուրբ Պետրոսի տաճարի արտաքին որմնախորշերից մեկում։ Տեղադրվել է 2005 թվականին։
Պատմություն
Հայ Առաքելական եկեղեցու առաջին կաթողիկոս Գրիգոր Լուսավորչի արձանը օծել է Հռոմի Հովհաննես Պողոս Երկրորդ պապը 2005 թվականի հունվարի 19-ին։ Հուշարձանը կանգնեցվել է Հայաստանում քրիստոնեության որպես պետական կրոն հռչակման 1700-ամյակի առթիվ ։ Մարմարե քանդակն ունի 5,7 մետր երկարություն, 26 տոննայից ավելի քաշ։ Հուշարձանի բացման արարողությանը մասնակցել է հայ կաթոլիկ եկեղեցու պատրիարք-կաթողիկոս կիլիկիացի Ներսես Պետրոս ԺԹ Թամրունին ։
Ծանոթագրություններ
Կատեգորիա:Վատիկանի հուշարձաններ
Բուասե (Էն)
Բուասե (Boissey) կոմունա Ֆրանսիայում, մտնում է Ռոն Ալպեր մարզի կազմի մեջ։ Մտնում է Պոն դե Վո կանտոնի կազմի մեջ։ Կոմունայի օկրուգը Բուրկ ան Բրեսն է։
Կոմունայի INSEE կոդը՝ 01050։
Աշխարհագրություն
Կոմունան Փարիզ քաղաքից գտնվում է 340կ մ հարավ-արևելք, Դեպի հյուսիս-արևելք՝ Լիոն քաղաք, 70 կմ է և 25 կմ հյուսիս-արևմուտք Բուրկ ան Բրեսից ։
Բնակչություն
Կոմունայի բնակչությունը 2010 թվականին կազմել է 288 մարդ։
Տնտեսություն
2010 թվականին աշխատունակ տարիքի (15-64 տարեկան) ունեցող 169 մարդկանցից 131-ը տնտեսապես ակտիվ են եղել, 38-ը՝ պասիվ (ակտիվության ցուցանիշը` 77,5% է, 1999 թվականին՝ 66,1%)։ 131 ակտիվ բնակիչներից աշխատել են 123-ը (68 տղամարդ, 55 կին), գործազուրկ եղել են 8-ը (5 տղամարդ, 3 կին)։ 38 պասիվներից 12 հոգի եղել են աշակերտ կամ ուսանող, 12-ը՝ թոշակառու, 14 պասիվ են եղել այլ պատճառներով ։
Արտաքին հղումներ
Կատեգորիա:Ֆրանսիայի համայնքներ Կատեգորիա:Ֆրանսիայի բնակավայրեր
Ալբերտ Բաբայան
Ալբերտ Սողոմոնի Բաբայան, հայ ազատամարտիկ։
Կենսագրություն
Ծնվել է 1956 թվականի հոկտեմբերի 19-ին Շուշի քաղաքում։ Ավարտել է Խաչատուր Աբովյանի անվան միջնակարգ դպրոցը, Մոսկվայի ֆինանսավարկային տեխնիկումը, աշխատանքի անցել Շուշիի, իսկ այնուհետև՝ Ստեփանակերտի խնայդրամարկղում։ 1992 թվականից Ասկերանի պաշտպանական շրջանի ֆինանսական բաժնի պետ էր ։
Մահացել է 1998 թվականի հոկտեմբերի 5-ին, ծառայողական պարտականությունները կատարելու ժամանակ։ Ամուսնացած էր, ունի երեք երեխա։ Հանգչում է Ասկերանի շրջանի Շոշ գյուղի գերեզմանատանը։
Ծանոթագրություններ
Կատեգորիա:1956 ծնունդներ Կատեգորիա:Հոկտեմբերի 19 ծնունդներ Կատեգորիա:Շուշի քաղաքում ծնվածներ Կատեգորիա:1998 մահեր Կատեգորիա:Հոկտեմբերի 5 մահեր Կատեգորիա:Հայ ազատամարտիկներ
Եկատերինա Վասիլևա (գեղասահորդ)
Եկատերինա Վասիլևա (Екатерина Владимировна Васильева, ), ռուս գեղասահորդուհի, հանդես է եկել զուգասահքում։ 2007-2008 թվականների մրցաշրջանում ներկայացրել է Գերմանիան, և նրանք, Դանիել Վենդեի հետ, դարձել են աշխարհի առաջնության բրոնզե մրցանակակիրներ։ Այժմ հանդես է գալիս շոում։ Մինչև 2010 թվականը փորձել է հանդես գալ Անտոն Տոկարևի հետ՝ ներկայացնելով Ռուսաստանը։
Կարիերա
Եկատերինան բավականին երկար ժամանակ է հանդես է եկել որպես մենասահորդ։ Ռուսաստանի մեծահասակների առաջնություններում նրա լավագույն արդյունքը եղել է 2003 թվականին՝ 9-րդ տեղը։
2005 թվականի գարնանը Եկատերինան սկսեց զբաղվել զուգասահքով։ Նրա զուգընկերը դարձավ Ալեքսանդր Սմիռնովը։ Զույգը հենց առաջին միջազգային մրցաշարում (Գդանսկում՝ պատանիների Գրան-Պրի), որին նրանք մասնակցեցին, նվաճեցին արծաթե մեդալ։ Այնուհետև նրանք վեցերորդն էին 2006 թվականի աշխարհի պատանեկան առաջնությունում։
Մրցաշրջանի վերջում զույգը բաժանվեց։ Ալեքսանդրը զույգ կազմեց Յուկո Կավագուտիի հետ, իսկ Եկատերինան մեկնեց Գերմանիա։ Զույգ կազմելով Դանիել Վենդեի հետ՝ նա դարձավ Գերմանիայի առաջնության բրոնզե մեդալակիր, սակայն գերմանական Չմշկասահորդների միությունը նրանց չուղարկեց Եվրոպայի առաջնությանը, քանի որ վերջիններիս ցույց տված արդյունքը բավարար չէր։
Դրանից հետո Եկատերինան վերադարձավ Ռուսաստան և սկսեց հանդես գալ Անտոն Տոկարևի հետ։ Չեն մասնակցել Ռուսաստանի 2009 և 2010 թվականների առաջնություններին, թեև մրցել են Ռուսաստանի գավաթի (2008 թվականին՝ 3-ր տեղը՝ 4-րդ էտապում ), իսկ 2009 թվականին՝ 4-րդ տեղը՝ 2-րդ էտապում և 3-րդ տեղը՝ 4-րդ էտապում ):
Սպորտային կարիերայի ավարտից հետո հանդես է գալիս սառցե շոուում։
Սպորտային ձեռքբերումներ
(Դ. Վենդեի հետ)
(Ա.Սմիռնովի հետ)
Արտաքին հղումներ
Կատեգորիա:Ռուս գեղասահորդներ Կատեգորիա:Աշխարհի չեմպիոններ
Ջրոսպ
Ջրոսպը կամ ձկնոսպ, գորտնբույս (Lémna) ջրոսպազգիների ընտանիքի բազմամյա ջրային խոտաբույս է։ Հայտնի է 10 տեսակ։
Հայաստանում
Հայաստանում՝ 5 տեսակ՝
Կենսաբանական նկարագիր
Մանր, ջրի մեջ սուզված կամ մակերեսին լողացող կլորավուն կամ երկարավուն, կանաչ թիթեղիկներ են, որոնցից յուրաքանչյուրն ունի մեկ մազանման արմատ։ Վերջինս, բացի սննդանյութերի յուրացումից, կատարում է նաև խարիսխի դեր և պահպանում է թիթեղի հավասարակշռությունը ջրի երեսին։ Թիթեղները ձևավորված ընձյուղներ են և տերևի ֆունկցիա են կատարում։
Ջրոսպը ծաղկում է հազվադեպ (ամռանը)։ Ծաղիկները միասեռ են, առանց ծաղկակալի, առաջանում են թիթեղի եզրին գտնվող խորշերում (պարկերում)։
Պտուղն ունի 1-7 սերմ։ Շատ արագ բազմանում է վեգետատիվ ճանապարհով, հաճախ ծածկում ամբողջ ջրի մակերեսը։ Աշնանը (մինչև ցրտերը) ջրոսպի թիթեղի միջբջջային տարածություևները լցվում են ջրով, և այն իջնում է ջրամբարի հատակը։ Գարնանը նորից ջրի երես է բարձրանում և շարունակում բազմանալ։
Տարածում
Հանդիպում են բոլոր երկրներում, ինչպես չոր, այնպես էլ արևադարձային կլիմաներում, միայն մաքուր ջրերում են հանդիպում։
Հայաստանում տարածված է գրեթե բոլոր մարզերի մինչև 2400 մ բարձրություններում գտնվող քաղցրահամ ջրերում՝ լճերում, լճակներում, գետերում, ջրամբարներում, կանգնած և դանդաղահոս ջրերում։
Կիրառություն
Ջրոսպը ջրային միջատների, թռչունների, խոզերի կեր է։ Նպաստում է մոծակների վերացմանը (Ջրոսպով ծածկված ջրամբարներում մոծակների թրթուրներ չեն զարգանում)։
Օգտագործվում է նաև որպես գեղազարդիչ բույս՝ պարտեզագործության մեջ, ջրավազանների կանաչապատման համար, սենյակային ակվարիումներում։ Բազմարմատ ջրոսպը հանդիպում է Արմավիրի և Արարատի (Սևջուր գետի ափերին, Մեծամոր լճում), Լոռու (Պարզ լճում) մարզերում, գրանցված է ՀՀ Կարմիր գրքում։
Տեսակներ
Դասը ունի 13 տեսակ.
Արտաքին հղումներ
Կատեգորիա:Ջրոսպազգիներ Կատեգորիա:Բազմամյա բույսեր Կատեգորիա:Բույսեր այբբենական կարգով
Տուն (ֆիլմ)
Տուն (Home), ֆրանսիացի լուսանկարիչ, ֆոտոլրագրող Յան Արտյուս-Բերտրանի վավերագրական ֆիլմը։ Ֆիլմը ամբողջությամբ բաղկացած է Երկրագնդի տարբեր վայրերի ինքնաթիռից կատարված լուսանկարներից։ Այն ցույց է տալիս երգրագնդի կյանքի բազմազանությունը և ինչպես է մարդկությունը վտանգ հանդիսանում մոլորակի Էկոլոգիական հավասարակշռության համար։ Անգլիական տարբերակը ընթերցվել է Գլեն Քլոուքի կողմից։ Իսպանական տարբերակը ընթերցվել է Սելմա Հայեք կողմից։ Արաբական տարբերակը ընթերցվել է Մուհամեդ Սաիդի կողմից։ Ֆիլմը առաջին անգամ ցուցադրվել է Դաուն Բրեյքերների ֆիլմերի համաշխարհային կինոփառատոնի ընթացքում 2012 թվականին։ Նախքան կինոփառատոնը այն ցուցադրվել է 2009 թվականի Հունիսի 5-ին ։ Ֆիլմը ֆինանսավորվել է միջազգային ֆրանսիական Կերինգ կազմակերպության կողմից ։
Արտադրություն
Տուն ֆիլմի նկարահանումը երկար ժամանակ է խլել քանի որ մեծ քանակությամբ տարածք է ներառել։ Յան Արտիս-Բերտրանից և նկարահանող խմբից 18 ամիս է խլել ֆիլմի նկարահանումը, որի ընթացքում նրանք փոքրիկ ուղղաթիռով թռչել են տարբեր տարածաշրջանների վրայով ավելի քանի 50 երկրներում։
Ծանոթագրություններ
Կատեգորիա:Կալիֆոռնիայում նկարահանված ֆիլմեր Կատեգորիա:Ֆրանսիական ֆիլմեր Կատեգորիա:EuropaCorp ֆիլմեր Կատեգորիա:2009 ֆիլմեր Կատեգորիա:Վավերագրական ֆիլմեր Կատեգորիա:Ֆրանսերեն ֆիլմեր Կատեգորիա:Լյուկ Բեսոնի ֆիլմեր
Լաուբեն (Վերին Ալգոյ)
Լաուբեն (Bad Hindelang), կոմունա Գերմանիայի Բավարիա երկրամասում։
Ենթարկվում է Շվաբիա վարչական շրջանին։ Գտնվում է Վերին Ալգոյ շրջանի կազմում։ Բնակչությունը կազմում է 3365 մարդ (ըստ 2010 թվականի դեկտեմբերի 31-ի) ։ Տարածքը կազմում է 8,41 կմ²։ Պաշտոնական կոդ՝ 09 7 80 125։
Ժողվրդավարություն
Ըստ 2010 թվականի մարդահամարի Լաուբենի բնակչությունը կազմում է 3365 մարդ ։
Արտաքին հղումներ
Կատեգորիա:Գերմանիայի բնակավայրեր
Վիվիլ
Վիվիլ (Viville), համայնք Ֆրանսիայի Նոր Ակվիտանիա մարզի Շարանտ գավառում ։
Բնակչությունը 2008 թվականի դրությամբ կազմում է 134 մարդ, բնակչության խտությունը` 45.73 մարդ/կմ²։ Բնակավայրը զբաղեցնում է 2.93 կմ² տարածք։
2017 թվականի հունվարից Մալավիլ, Էրավիլ, Նոնավիլ և Տուզակ համայնքների հետ միասին հանդիսանում է Բելվին համայնքի մաս։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Բորիս Իվչենկո
Բորիս Իվչենկո (Бори́с Ві́кторович І́вченко, ), խորհրդային դերասան և կինոռեժիսոր ։
Վիվիլ
Տնտեսություն
2010 թվականին ուներ 83 աշխատունակ (15-64 տարեկան) բնակիչ, որոնցից ակտիվ էին 63-ը, իսկ ոչ ակտիվները` 20։ Ակտիվության ցուցանիշը կազմում է 75,9 %։ 63 աշխատունակ մարդկանցից աշխատել է 61 անձ (35 տղամարդ և 26 կին)։ Գործազուրկ են եղել 2 անձ (1 տղամարդ և 1 կին)։ 20 անաշխատունակներից 3-ը եղել են աշակերտներ կամ ուսանողներ, 12-ը` թոշակառուներ, իսկ 5-ը չեն աշխատել տարբեր պատճառներով ։
Բորիս Իվչենկո
Կենսագրություն
Ծնվել է ՈւԽՍՀ ժողովրդական արտիստ, կինոռեժիսոր և սցենարիստ Վիկտոր Իվչենկոյի և նրա առաջին կնոջ` դերասանուհի Օլգա Նոժկինայի ընտանիքում։
Վիվիլ
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Բորիս Իվչենկո
Կենսագրություն
1966 թվականին ավարտել է Ի. Կարպենկո-Կարովի անվան թատերական արվեստի Կիևի պետական ինստիտուտի ռեժիսուրայի ֆակուլտետը (սովորել է հոր` Վ. Ի. Իվչենկոյի արվեստանոցում)։
1966-1990 թվականներին Կիևի Ա. Պ. Դովժենկոյի անվան կինոստուդիայում աշխատել է որպես ռեժիսոր։ Թաղված է հոր կողքին, Կիևի Բայկովո գերեզմանատանը։
Պարգևներ
1969 - «Բայոնի ոսկե աշտարակ» մրցանակ միջազգային կինոփառատոն, Կամբոջա, «Աննչկա» ֆիլմի համար, 1968 թվական
Արտաքին հղումներ
Կատեգորիա:Խորհրդային դերասաններ Կատեգորիա:Խորհրդային կինոռեժիսորներ Կատեգորիա:Ուկրաինացի կինոռեժիսորներ
Վասիլ Փիրադով
Վասիլ Բոգդանի Փիրադով, հայ գեղանկարիչ։
Ծանոթագրություններ
Կատեգորիա:Հայ նկարիչներ Կատեգորիա:Հայ գեղանկարիչներ
Լուիս Ռուբիալես
Լուիս Մանուել Ռուբիալես Բեժար (Luis Manuel Rubiales Béjar;), իսպանական նախկին պրոֆեսիոնալ ֆուտբոլիստ, հանդես է եկել որպես պաշտպան։ 2018 թվականի մայիսից գլխավորում է Իսպանիայի ֆուտբոլի թագավորական  ֆեդերացիան։
Անցկացնելով 53 հանդիպում՝ նա համարվում է ոչ այնքան հմուտ, որքան ազնիվ և համարձակ խաղացող ։
Կենսագրություն
Ռուբիալեսը ծնվել է Մորտիլում՝ Գրանադայի պրովինցիայում։ Նրա ֆուտբոլային կարիերան անցել է հիմնականում Սեգունդայում, նա խաղացել է «Մալյորկա», «Լերիդա», «Լևանտե» և մի շարք այլ ակումբերում ։ 2004 թվականին օգոստոսի 29-ին կայացավ նրա բարձրագույն առաջնության առաջին խաղը, «Ռեալ Սոսիեդադի» դեմ խաղի ժամանակ (1:1)
2009 թվականի օգոստոսի 4-ին Լուիսը մեկ տարով պայմանագիր կնքեց շոտլանդայան «Համիլթոն ակադեմիկալ» ֆուտբոլային ակումբի հետ, բայց 4 խաղից հետո թողեց Շոտլանդիան և վերադարձավ ծննդավայր ։
2010 թվականի մարտին թոշակառու Ռուբիալեսը ընտրվել է Իսպանիայի ֆուտբոլիստների ասոցիացիայի նախագահ  ։ Նա 2017 թվականի նոյեմբերին հեռացավ Իսպանիայի ֆուտբոլի ֆեդերացիայի ղեկավարի պաշտոնից։ Ռուբիալսը ընտրվեց նախագահ 2018 թվականի մայիսին ։ Առաջին գործողություններից մեկը, նա կամավոր կերպով ազատել է Լոոպեթեայի ազգային հավաքականի գլխավոր մարզիչին 2018 թ. Աշխարհի գավաթի խաղարկության մեկնարկից առաջ` Մադրիդի« Ռեալ »-ի հետ բանակցությունների համար, որի մասին նախօրոք տեղեկացվել էր ֆեդերացիան ։ Մրցաշարում Ֆերնանդո Հերրոյի ղեկավարությամբ երկրի ազգային հավաքականը չէր կարող դուրս գալ խաղադրույքի առաջին փուլից, որը, սակայն, չխանգարեց նախագահի կարծիքը արդարադատության ոլորտում ։
Իենի (յուանի) նշան
Իենի և յուանի նշան (¥), ճապոնական իեն և չինական յուան արժույթները նշանակող նշան է։
Լուիս Ռուբիալես
Ծանոթագրություն
Կատեգորիա:Իսպանացի ֆուտբոլիստներ Կատեգորիա:Ատլետիկո Մադրիդի ֆուտբոլիստներ Կատեգորիա:Մալյորկայի ֆուտբոլիստներ Կատեգորիա:Ֆուտբոլի պաշտպաններ Կատեգորիա:Լա Լիգայի ֆուտբոլիստներ
Կապիտոլիական գայլ
Նորագույն ժամանակաշրջանում՝ 21-րդ դարում, արձանը կարգի բերվեց և ենթարկվեց մանրակրկիտ հետազոտությունների։ Այդ հետազոտությունները ցույց տվեցին, որ քանդակը Իտալիայում հայտնաբերվել է Ռենեսանսի դարաշրջանում։ (11-ից 13-րդ դար)։
Այս արձանը համարվում է Հռոմ քաղաքի խորհրդանիշներից ամենանշանավորը։ Այն հայտնի է դեռևս հնագույն ժամանակներից և քանդակում առկա գայլը եղել է մի շարք մետաղադրամների վրա։ Ենթադրվում է, որ գայլը եղել է պաշտամունքի առարկա Հռոմեական կայսրությունում։
Իենի (յուանի) նշան
Նկարագրություն
¥ նշանը գործածվում է միաժամանակ իեն (JPY) և յուան (CNY) արժույթների համար։ Այն իրենից ներկայացնում է լատինատառ yen և yuan առաջին տառի ոճավորված և արժույթների նշաններին բնորոշ երկու հորիզոնական գծիկներով մեծատառի պատկերը։ Որպես այդ երկու արժույթների տարածված անունների հիմք է հանդիսացել չինական 圓圆 գաղափարագիրը, որը նշանակում է «կլոր» ։
Կապիտոլիական գայլ
Պատմություն
Քանդակի մասին առաջին հիշատակումը եղել է այն, որ այն գտնվել է Պլինոս քաղաքից։ Նախկինում քանդակը եղել է Հռոմի ֆորումի սուրբ թզենու մոտ։ Մարկոս Ցիցերոնը գրում է, որ քանդակը եղել է Կապիտոլիումի բլրի վրա և մի անգամ կայծակը հարվածել է նրան։ Ըստ ավանդության, քանդակում գտնվող մայր գայլը գտնելով նորածին երկու որդիների, խնամել է նրանց և կերակրել իր կաթով։ Երեխաները մեծանալով ունեցել են աներևակայելի ուժ և հիմնադրել պատմական Հռոմ քաղաքը։ Ավելի ուշ հայտնի դարձավ նաև նրանց անունները՝ Հռոմուլոս և Հռեմոս։ Եղբայրներից Հռոմուլոսը հաղթելով իր եղբորը Հռեմոսին դառնում է Հռոմի միակ տերը և այն իր անունով կոչում «Հռոմ»։
Իենի (յուանի) նշան
Յունիկոդում
Յունիկոդում պահվում է  կոդով։
Կապիտոլիական գայլ
Պատմություն
1960-ական թվականներին քանդակի պատկերը օգտագործվել է, որպես Հռոմում անց կացվող Օլիմպիական խաղերի խորհրդանիշ։ Քանդակը այժմ պահվում է Հռոմի հնագիտության թանգարանում։ Քանդակի կրկնօրինակ նմուշները պահվում են նաև Ամերիկայի Միացյալ Նահանգներում, Իսպանիայում, Բրազիլիայում, Մակեդոնիայում, Ռումինիայում, Տաջիկստանում, Շվեդիայում, Ֆրանսիայում, Նիդերլանդներում և այլ երկրներում։
Գրականություն
Կատեգորիա:Գայլեր Կատեգորիա:Քանդակներ Կատեգորիա:Հռոմեական կայսրություն Կատեգորիա:Հռոմի տեսարժան վայրեր Կատեգորիա:Բրոնզե արձաններ
Իենի (յուանի) նշան
Ծանոթագրություններ
Կատեգորիա:Տարադրամների խորհրդանիշեր
Թմբկափայտ եղունգներ
Թմբկափայտ եղունգներ կամ թմբկափայտային եղունգներ, որը նաև հայտնի է որպես թմբկափայտ մատներ կամ քլաբինգ (Nail clubbing), նաև Հիպոկրատական մատներ, մատի կամ ոտքի եղունգների դեֆորմացիա, որը կապված է մի շարք հիվանդությունների, հիմնականում սրտի և թոքերի հետ ։ Երբ այն տեղի է ունենում հոդային էֆուզիաների, հոդային ցավերի և մաշկի և ոսկրերի աննորմալ աճի հետ միասին, այն հայտնի է որպես հիպերտրոֆիկ օստեոարտրոպաթիա ։
Քլաբինգը կապված է թոքերի քաղցկեղի, թոքերի ինֆեկցիաների, թոքերի ինտերստիցիալ հիվանդության, ցիստիկ ֆիբրոզի կամ սրտանոթային հիվանդությունների հետ ։ Քլաբինգը կարող է լինել նաև ժառանգական և կապված չլինել այլ բժշկական խնդիրների հետ ։
Քլաբինգի առաջացման հաճախությունը հայտնի չէ. այն դիտվել է հիվանդանոցի ներքին հիվանդությունների բաժանմունք ընդունված մարդկանց մոտ 1% -ի մոտ։ Որպես հիվանդության ախտանշան այն հայտնի է Հիպոկրատի ժամանակներից ի վեր ։
Պատճառներ
Քլաբինգը կապված է հետևյալ հիվանդությունների հետ․
Հայտնի է նաև քլաբինգի բնածին ձևը ։
Հիպերտրոֆիկ թոքային օստեոարտրոպաթիա
Քլաբինգի հատուկ ձև է հիպերտրոֆիկ թոքային օստեոարտրոպաթիան (HPOA), որը մայրցամաքային Եվրոպայում հայտնի է որպես Պիեռ Մարի-Բամբբերգեր համախտանիշ։ Սա քլաբինգի և շրջոսկր ի (Periosteum - ոսկորների շարակցահյուսվածքային ծածկույթ) և սինովիումի (հոդերի ծածկույթի) խտացման համադրություն է, և հաճախ սկզբում ախտորոշվում է որպես արթրիտ։ Այն սովորաբար կապված է թոքերի քաղցկեղի հետ։
Առաջնային հիպերտրոֆիկ օստեոարտրոպաթիա
Առաջնային հիպերտրոֆիկ օստեոարտրոպաթիան (HPOA) առանց թոքային հիվանդության նշանների է։ Այս ձևն ունի ժառանգական բաղադրիչ, չնայած երբեմն կարող են հայտնաբերվել նուրբ սրտային անոմալիաներ։ Այն հայտնի է որպես Տուրետ-Սոլենտե-Գոլե համախտանիշ (Tourene-Solente – Golé syndrome): Այս վիճակը կապված է չորրորդ քրոմոսոմի գենի (4q33-q34) մուտացիաների հետ, որը կոդավորում է 15-հիդրօքսիպրոստագլադին դեհիդրոգենազի ֆերմենտի ջրազրկելը (HPGD). սա հանգեցնում է պրոստագլանդին E2- ի քայքայման և այս նյութի բարձր մակարդակի նվազման ։
Պաթոֆիզիոլոգիա
Սպորադիկ քլաբինգի ճշգրիտ պատճառը անհայտ է։ Դրա պատճառները ներառում են.
Ախտորոշում
Երբ նկատվում է քլաբինգ, ախտորոշումը կատարելուց առաջ պետք է բացառվի կեղծ քլաբինգը։ Ուղեկցող պայմանները կարող են որոշվել բժշկական պատմության մանրակրկիտ ուսումնասիրության միջոցով (հատուկ ուշադրություն է դարձվում թոքերի, սրտի և ստամոքս-աղիքային հիվանդությունների առկայությանը) և մանրակրկիտ կլինիկական հետազոտություն անցկացնելով, որը կարող է բացահայտել դրա հետ կապված առանձնահատկությունները, որոնք վերաբերում են հիմքում ընկած ախտորոշմանը։ Լրացուցիչ ուսումնասիրությունները, ինչպիսիք են կրծքավանդակի ռենտգենյան ճառագայթումը (chest X-ray) և կրծքավանդակի համակարգչային տոմոգրաֆիա ն, կարող են, հակառակ դեպքում, բացահայտել ասիմպտոմատիկ սրտանոթային հիվանդությունը ։
Փուլեր
Քլաբինգն առաջանում է հետևյալ հինգ փուլերից մեկում.
Շամրոտի թեստը կամ Շամրոտի պատուհանի թեստը (որն առաջին անգամ ցուցադրվել է հարավաֆրիկյան սրտաբան Լեո Շրամրոտն իր վրա) քլաբինգի հանրաճանաչ թեստ է։ Երբ աջ և ձախ ձեռքերի համապատասխան մատների դիստալ ֆալանգները (մատների ամենածայրերի ոսկորները) ուղղակիորեն հակառակ են (աջ և ձախ ձեռքերի նույն մատները դնելով դեմ դիմաց՝ եղունգը եղունգի դիմաց), եղունգների միջև պետք է երևա փոքր շեղանկյունաձև «պատուհան»։ Եթե այս պատուհանը կորում է, ապա թեստը դրական է և առկա է քլաբինգ։
Համաճարակաբանություն
Բնակչության շրջանում քլաբինգի ճշգրիտ տվյալներ չկան։ 2008 թվականի Բելգիայում կատարված ուսումնասիրությունը պարզել է քլաբինգի 1%, կամ ներքին հիվանդությունների բաժանմունք դիմած 1511 հիվանդներից 15-ը։ Պարզվել է, որ նրանցից 40% -ի կամ 6 հիվանդների քլաբինգը ուղեկցվում է տարբեր հիվանդություններով, մինչդեռ 60% -ը կամ 9 հիվանդը բժշկական խնդիրներ չունեին և հետագա քննությունները ցույց են տվել, որ վիճակը լավ է մնացել նաև հաջորդ տարվա ընթացքում ։
Պատմություն
Համենայն դեպս Հիպոկրատի ժամանակներից ի վեր քլաբինգը համարվել է հիվանդության ախտանշան ։ Երևույթը կոչվել է «Հիպոկրատական մատներ»։
Ծանոթագրություններ
Կատեգորիա:Ախտանիշներ Կատեգորիա:Դեֆորմացիա Կատեգորիա:Ախտաբանություն Կատեգորիա:Բժշկական եզրեր
Լեդա Միլևա
Կենսագրություն
Լեդա Միլևան ծնվել է 1920 թվականի փետրվարի 5-ին Սոֆիա քաղաքում՝ բուլղարացի բանաստեղծ և հրապարակախոս Գեո Միլևի ընտանիքում։ Միջնակարգ կրթությունն ավարտել է 1938 թվականին, ինչից հետո սովորել է Սոֆիայի Ամերիկյան քոլեջում, այնուհետև կրթությունը շարունակել է Սոֆիայի համալսարանում։
Երկրորդ համաշխարհային պատերազմի ժամանակ՝ 1944 թվականին, Լեդա Միլևան աշխատանքի է անցել Սոֆիայի ռադիոյում որպես մանկապատանեկան հաղորդումների բաժնի վարիչ. այնտեղ նա աշխատել է մինչև 1951 թվականը։ 1951 թվականից մինչև 1956 թվականը Լեդա Միլևան՝ որպես խմբագիր, աշխատել է «Народна младеж» և «Български писател» հրատարակչություններում, իսկ 1956-1960 թվականներին՝ «Дружинка» ամսագրում։ Դրանից հետո նա աշխատել է Բուլղարական հեռուստատեսությունում. 1966 թվականից մինչև 1970 թվականը Լեդա Միլևան եղել է Բուլղարական հեռուստատեսության գլխավոր տնօրենը։
1970-1972 թվականներին Լեդա Միլևան եղել է Բուլղարիայի ներքին գործերի նախարարությանը կից Տպագրության և մշակութային համագործակցության բաժնի վարչի տեղակալ, իսկ դրանից հետո՝ մինչև 1978 թվականը, եղել է Բուլղարիայի մշտական ներկայացուցիչը ՅՈՒՆԵՍԿՕ-ում։ Աշխատանքային գործունեությանը զուգահեռ Լեդա Միլևան 1960 թվականից մինչև 1980 թվականը եղել է բուլղարական ՊԵՆ ակումբի սկզբում նախագահի տեղակալը, իսկ հետո՝ նախագահը։ 1979 թվականից մինչև 1989 թվականը Լեդա Միլևան եղել է Բուլղարիայի գրողների միության նախագահը։ Նա հիմնադրել է արտասահմանյան գրականության հարցերին նվիրված «Պանորամա» ամսագիրը, որի գլխավոր խմբագիրն է եղել 1980 թվականից մինչև 1991 թվականը։
Լեդա Միլևան գրական գործունեությունից բացի զբաղվել է նաև հասարակական գործունեությամբ. նա եղել է Բուլղարիայի 8-րդ և 9-րդ Ազգային ժողովների և Բուլղարիայի 7-րդ Մեծ ազգային ժողովի ժողովրդական պատգամավոր։
Լեդա Միլևան մահացել է 2013 թվականի փետրվարի 5-ին քաղցկեղից ։
Արտաքին հղումներ
Կատեգորիա:Բուլղարացի գրողներ Կատեգորիա:Բուլղարացի թարգմանիչներ Կատեգորիա:Բուլղարացի բանաստեղծներ Կատեգորիա:Սոֆիայի համալսարանի շրջանավարտներ Կատեգորիա:Բուլղարացի կին դիվանագետներ Կատեգորիա:20-րդ դարի կին գրողներ Կատեգորիա:20-րդ դարի թարգմանիչներ
Air Europa
Air Europa երրորդ խոշորագույն ավիաընկերություն է Իսպանիայում, հիմնականում կատարում է ներքին չվերթներ ողջ Եվրոպայում։ Անդամ է SkyTeam դաշինքում։ Ներառված է «Globalia» ընկերությանի խմբում։ Ավիաընկերության գրասենյակը գտնվում է Լյուկմաժոր քաղաքում։ Հիմնված է Պալմա դե Մալլորկա օդանավակայանում, և դրա հետ մեկտեղ ունի խոշորագույն հանգույց Մադրիդի Բարժաս օդանավակայանում ։
Պատմություն
Ավիաընկերությունը հիմնադրվել է 1986 թվականին, որպես բրիտանական ընկերության ILG-Air Europe Group դաշինքում։ Air Europa-ն դարձավ առաջին մասնավոր Իսպանիայի ավիաընկերությունը, երբ իրականացրեց կանոնավոր չվերթներ։
Ավիաընկերության պայմանագրերը
Ավիաընկերությունը դաշինք է կնքել հետևյալ ավիաընկերությունների հետ ՝
Չվերթը
2014 թվականին ավիաընկերության միջին տարիքը կազմում է 7.5 տարի, և բաղկացած է հետևյալ օդանավերից ՝
Արտաքին հղումներ
Կատեգորիա:Օդային տրանսպորտի միջազգային ասոցիացիայի անդամներ
Հիդրոֆիլություն
Հիդրոֆիլություն, ջրասիրություն, ջրի նկատմամբ նյութի խնամակցությանը բնորոշող հատկություն, որը պայմանավորված է նյութի և ջրի միջմոլեկուլային փոխազդեցության ուժերով։ Հիդրոֆիլությունը լիոֆիլության (որևէ հեղուկի նկատմամբ նյութի խնամակցությունը բնորոշող հատկությունների) մասնավոր դեպք է։ Հիդրոֆիլության չափը մարմնի մակերևույթի և ջրի մոլեկուլների միջև կապի էներգիան է (թրջման ջերմություն)։ Քանի որ ջրի և նրա հետ հպվող ցանկացած նյութի մոլեկուլների միջև միշտ գործում են միջմոլեկուլային ձգողության ուժեր, ապա հիդրոֆոբությունը փաստորեն չափազանց փոքր հիդրոֆիլություն է։ Հիդրոֆիլությունը կարելի է գնահատել նյութի հարթ մակերևույթի հետ նրա վրա գտնվող ջրի կաթիլի կազմած եզրային անկյան՝ արժեքով։ Նյութի հիդրոֆիլությամբ է պայմանավորված նրա թրջելիությունը։ Հիդրոֆիլ են կարբոնատները, սուլֆատները, սիլիկատները, կավը, մետաղների օքսիդները։ Պինդ մարմիններին և մակերևույթներին վերագրվող հիդրոֆոբության և հիդրոֆիլության միաժամանակ առանձին մոլեկուլների և նրանց առանձին մասերի հատկություններ են։ Մակերևութային ակտիվ նյութերի մոլեկուլները ադսորբվում են մարմնի վրա և փոխում նրա մակերևույթի հիդրոֆոբությունը և հիդրոֆիլությունը։ Այդ երևույթը օգտագործվում է հանքանյութերի ֆոտացիոն հարստացման, կտորեղենը ներկելու, սպիտակեցնելու և անջրանցիկ դարձնելու նպատակով։
Կատեգորիա:Կոլոիդային քիմիա Կատեգորիա:Ֆիզիկական հատկություններ
Բուդրիո
Բուդրիո  (Budrio), կոմունա Իտալիայում։ Գտնվում է Էմիլիա Ռոմանիա մարզի Բոլոնյա գավառում ։ Բնակչությունը՝16167 մարդ։ Բնակչության միջին խտությունը՝ 123,3 մարդ/կմ²։ Զբաղեցնում է 120,18 կմ² տարածք։ Փոստային ինդեքս՝ 40054։ Հեռախոսային կոդը՝ 051։
Սուրբ Լավրենտին հարգվում է որպես կոմունայի հովանավոր։ Տոնը նշվում է ամեն տարի օգոստոսի 10-ին։
Ժողովրդագրություն
Բնակչության թվաքանակի փոփոխությունները.
Ծանոթագրություններ
Կատեգորիա:Իտալիայի բնակավայրեր Կատեգորիա:Էմիլիա Ռոմանիայի քաղաքներ
Լևոն Վարդանյանց
Լևոն Արսենի Վարդանյանց, հայ խորհրդային երկրաբան։ Երկրաբանահանքաբանական գիտությունների դոկտոր (1939), պրոֆեսոր (1940)։ Հայաստանի Խորհրդային Սոցիալիստական Հանրապետության Գիտությունների ակադեմիայի թղթակից անդամ (1945)։
Կենսագրություն
Լևոն Արսենի Վարդանյանցը 1918 թվականին ավարտել է Դոնի պոլիտեխնիկական ինստիտուտի լեռնային ֆակուլտետը (Նովոչերկասկ)։ 1921-1923 թվականներին աշխատել է Հարավ-արևելք մարզային վարչությունում (Կրասնոդար), ապա դասավանդել Դոնի պոլիտեխնիկական ինստիտուտում։
1927-1931 թվականներին աշխատել է Խորհրդային Սոցիալիստական Հանրապետությունների Միություն երկրբ. կոմիտեում, 1932-1936 թվականներին՝ Խորհրդային Սոցիալիստական Հանրապետությունների Միություն Գիտությունների ակադեմիա սեյսմոլոգիական ինստիտուտում, 1936 թվականից՝ ՀԵԻ-ում (Լենինգրադ)։ Հայրենական Մեծ պատերազմի (1941-1945) տարիներին աշխատել է Հյուսիսային Կովկասի, այնուհետև Ուզբեկստանի երկրաբանական վարչություններում։ Ուսումնասիրել է Անդրբայկալի, Վրաստանի, Հայաստանի, Թուրքիայի օգտակար հանածոների հանքավայրերի երկրբ․. կառուցվածքը։
Վարդանյանցը հեղինակ է բազմաթիվ գիտական աշխատությունների, որոնք նվիրված են Կովկասի, Միջին Ասիայի և Խորհրդային Սոցիալիստական Հանրապետությունների Միություն եվրոպական մասի երկրաբանությանը, ինչպես նաև բյուրեղաօպտիկայի, միներալոգիայի, պետրոլոգիայի տեսական հարցերի մշակմանը։ Վարդանյանցի հետազոտություններում պարզորոշ ուրվագծվում են երեք հիմնական ուղղություններ, ա. Կովկասի երկրաբանություն, բ. ֆեոդորովյան մեթոդի տեսություն, գ. Արևելա-Եվրոպական պլատֆորմի բյուրեղային հիմքի պետրոլոգիա։
Վարդանյանցը կազմել է Կովկասի յուրօրինակ տեկտոնական քարտեզը, ամփոփել այդ ռեգիոնի սեյսմատեկտոնիկան, մանրամասն ուսումնասիրել նրա գեոմորֆոլոգիան և չորրորդական երկրաբանությունը։ Վարդանյանցի ղեկավարությամբ ստեղծվել են ԱրևելաԵվրոպական պլատֆորմի հիմքի առաջին երկրորդ քարտեզները, որոնք քննարկվել են Երկրաբանական միջազգային կոնգրեսի XXI նստաշրջանում (1960, Կոպենհագեն)։
Երկեր
Կատեգորիա:Հայ երկրաբաններ Կատեգորիա:Երկրաբանա-հանքաբանական գիտությունների դոկտորներ Կատեգորիա:Հայ պրոֆեսորներ Կատեգորիա:Հայ գիտնականներ
Ամորֆոֆալլուս
Ամորֆոֆալլուս (հին հունարեն՝ ἄμορφος - «անձև» և φαλλός - «ֆալլոս» (առնանդամ), լատ.՝ Amorphophallus), նվիկազգիների ընտանիքին պատկանող բույսերի ցեղ, որի մեջ ընդգրկված են ավելի քան 170 արևադարձային և մերձարևադարձային պալարավոր բույսեր։ Համաձայն The Plant List-ի (2013) տվյալների բազայի տեղեկատվության, ցեղը ներառում է 198 տեսակ ։
Աշխարհում առավել խոշորագույն ծաղկաբույլն ունի ամորֆոֆալլուս տիտանականը (Amorphophallus titanum), որը կարող է հասնել 2,5 մ բարձրության և 1,5 մ լայնության։ Շատ բուսաբաններ կարծում են, որ ամորֆոֆալլուս տիտանականի ծաղկի արձակած հոտն ամենատհաճն է և հիշեցնում է հոտած ձվի ու նեխած ձկան հոտերի խառնուրդ։ Այս արևադարձային ծաղկի յուրահատկությունն այն է, որ նա սկսում է հոտ արձակել միայն այն դեպքում, երբ իրեն դիպչում են։
Տարածվածություն
Ամորֆոֆալլուսը տիպիկ հարթավայրային բույս է, աճում է արևադարձային և մերձարևադարձային գոտիներում՝ Արևմտյան Աֆրիկայից մինչև խաղաղօվկիանոսյան կղզիներ, այդ թվում արևադարձային և հարավային Աֆրիկա, Մադագասկար, Չինաստան, Ճապոնիա, Թայվան, Հնդկաստան, Բանգլադեշ, Նեպալ, Շրի Լանկա, Անդամանյան կղզիներ, Լաոս, Կամբոջա, Մյանմա, Նիկոբարյան կղզիներ, Թաիլանդ, Վիետնամ, Կալիմանտան, Ճավա, Մոլուքյան կղզիներ, Ֆիլիպիններ, Մալայզիա, Սուլավեսի, Նոր Գվինեա, Փոքր Զոնդյան կղզիներ, Ֆիջի, Սամոա, ինչպես նաև Ավստրալիայի Քվինսլենդ նահանգում ։
Ամորֆոֆալլուսի տեսակների մեծամասնությունը էնդեմիկ են։ Հիմնականում աճում են խախտված հիմնահողերի վրա, օրինակ՝ երկրորդային անտառներում, հանդիպում են նաև ժայռերի վրա՝ կրաքարային շերտերին և աղտոտված վայրերում։
Կենսաբանական նկարագիր
Հանդիպում են ամորֆոֆալլուսի տարբեր, մինչև հսկայական չափսերի հասնող բույսեր։ Աճն սկսում են հողի տակ գտնվող պալարից, որը կշռում է մոտ 5 կգ, իսկ որոշ մասը՝ կոճղարմատից։ Օրինակ՝ ամորֆոֆալլուս տիտանականի պալարը կարող է կշռել մինչև 50 կգ ։ Այս բույսերն ունեն հանգստի շրջան, որոշ մասը մշտադալար խոտաբույսեր են։ Պալարը սեղմված է, գնդաձև, հաճախ անհամաչափորեն ձգված։ Օգտագործվում է կերակրի մեջ։
Միակ տերևը աճում է պալարի վերնամասից (հազվադեպ հանդիպում են երկու կամ երեք տերև) և հասնում մի քանի մետր լայնության։ Այն պահպանվում է մեկ վեգետացիոն շրջան և յուրաքանչյուր հաջորդ տարին՝ աճում ավելի բարձր։ Տերևակոթունը երկար է, հարթ, հաճախ շատ հաստ։
Ծաղիկներ և փոշոտում
Ծաղկի բացվելուց անմիջապես հետո, նույն օրը տեղի է ունենում նաև փոշոտումը։ Ծաղկաբույլն արձակում է գարշահոտ՝ միջատներին գրավելու համար, սակայն կան ամորֆոֆալլուսի տեսակներ, որոնք հաճելի հոտ են արձակում։ Իգական ծաղիկները բացված են մնում միայն մեկ օր և փոշոտումը տեղի է ունենում ծաղկաբույլի մեջ հայտնված միջատների միջոցով։ Արական ծաղիկները բացվում են հաջորդ օրը, երբ իգական ծաղիկներն արդեն անհաղորդ են։ Դա հիմնականում ինքնափոշոտումից զերծ մնալու համար է։ Արական ծաղիկներն իրենց փոշին լցնում են ծաղկաբույլում գտնվող միջատների վրա, որից հետո միջատները կարող են փոշոտել նաև այլ ծաղիկների։
Այնուհետև փոշոտված ծաղիկները վերածվում են գնդաձև պտուղների, որոնք ունեն նարնջագույնից կարմիր, հազվադեպ սպիտակ կամ կապույտ գույն, միասերմ են կամ բազմասերմ։ Սերմերն օվալաձև են։
Ծանոթագրություններ
Կատեգորիա:Բույսեր այբբենական կարգով Կատեգորիա:Աֆրիկայի բուսականություն
Բուայյո Սեն Ժերոմ
Բուայյո Սեն Ժերոմ (Boyeux-Saint-Jérôme), կոմունա Ֆրանսիայում, մտնում է Ռոն Ալպեր մարզի կազմի մեջ։ Մտնում է Պոնսեն կանտոնի կազմի մեջ։ Կոմունայի օկրուգը Նանտյուան է։
Կոմունայի INSEE կոդը՝ 01056։
Աշխարհագրություն
Կոմունան Փարիզ քաղաքից գտնվում է 400 կմ հարավ-արևելք, դեպի հյուսիս-արևելք՝ Լիոն քաղաք, 60 կմ է և 27 կմ հարավ-արևելք Բուրկ ան Բրեսից ։
Կլիմա
Կլիման ցամաքային է ցուրտ ձմեռներով և տաք ամառներով։ Անձրևներ լինում են հիմնականում ամռանը։
Պատմություն
Գյուղի առաջին հիշատակումը թվագրվում է XII դարում։
Բնակչություն
Կոմունայի բնակչությունը 2010 թվականին կազմել է 321 մարդ։
Տնտեսություն
2010 թվականին աշխատունակ տարիքի (15-64 տարեկան) ունեցող 191 մարդկանցից 148-ը տնտեսապես ակտիվ են եղել, 43-ը՝ պասիվ (ակտիվության ցուցանիշը` 77,5% է, 1999 թվականին՝ 70,6%)։ 148 ակտիվ բնակիչներից աշխատել են 132-ը (75 տղամարդ, 57 կին), գործազուրկ եղել են 16-ը (4 տղամարդ, 12 կին)։ 43 պասիվներից 7 հոգի եղել են աշակերտ կամ ուսանող, 24-ը՝ թոշակառու, 12 պասիվ են եղել այլ պատճառներով ։
Արտաքին հղումներ
Կատեգորիա:Ֆրանսիայի համայնքներ Կատեգորիա:Ֆրանսիայի բնակավայրեր
Մութ աստղ (մութ նյութ)
Մութ աստղը (Dark star)՝ տեսականորեն ենթադրվող աստղերի տեսակ է, որոնք կարող էին գոյություն ունենալ տիեզերքի առաջացման սկզբնական փուլերում՝ մինչև «ավանդական» աստղերի ձևավորումը։ Ինչպեսև ներկայիս աստղերը, այնպես էլ մութ աստղերը կարող էին կազմված լինել սովորական նյութից, սակայն մութ մատերիայի մեծ խտության պատճառով դրա մասնիկների միջև հավանական անհիլիացիայի շնորհիվ այն ջերմություն կառաջացներ։ Այդ ջերմությունը կսահմանափակեր այդպիդի աստղերի սեղմումը մինչև ներկայիս աստղերի համեմատաբարփոքր չափսերը, հետևաբար կկանխարգելեր «նորմալ» նյութի ատոմների միջև հնարավոր միջուկային սինթեզի ռեակցիաները ։
Այդ տեսության շրջանակներում, մութ աստղը կանխատեսվում է որպես ջրածնի և հելիումի հսկայական ամպ՝ 4-2000 ա.մ. տրամագծով։ Այդպիսի աստղերի մակերևույթի ջերմաստիճանն այնքան ցածր է, որ դրանց առաքած ճառագայթումը տեսանելի չէ անզեն աչքով։
Հնարավոր է, որ մութ աստղեր դեռևս գոյություն ունեն։ Չնայած դրանք ճառագայթում են ոչ տեսանելի տիրույթում, դրանք կարող են հայտնաբերվել գամմա ճառագայթման, նեյտրինոյի ճառագայթման կամ էլ հականյութի արտանետման գրանցման միջոցով։ Մութ աստղերը կարող էին ընդունվել որպես սովորական սառը մոլեկուլյար ջրածնի ամպ, սակայն ջրածնի ամպերը չեն կարող նման ակտիվ մասնիկներ ճառագայթել։
«Մութ աստղ» տերմինն օգտագործվում է նաև ավելի վաղ տեսություններում, սակայն դրանք կապ չունեն այստեղ նկարագրված օբյեկտի հետ։
Ծանոթագրություններ
Կատեգորիա:Աստղաֆիզիկա
Բորիս Վենգերովսկի
Բորիս Վենգերովսկի (Венгеровский, Борис Владимирович ), խորհրդային և ռուս հնչյունային ռեժիսոր։ ԽՍՀՄ պետական մրցանակի (1985) և «Նիկա» մրցանակի (1990) դափնեկիր է։ Ռուսաստանի արվեստի վաստակավոր գործիչ է (1997 թվական)։
Կենսագրություն
Ծնվել է 1931 թվականին, Մոսկվայում։ 1953 թվականից աշխատել է «Մոսֆիլմ» կինոստուդիայում։ Աշխատել է որպես հնչյունային օպերատորի օգնական, 1964 թվականից աշխատել է որպես հնչյունային օպերատոր։
Մասնակցել է ռեժիսոր Միխայիլ Ռոմի «Սովորական ֆաշիզմ» և «Ամեն դեպքում ես հավատում եմ» ֆիլմերի ստեղծմանը։ Աշխատել է Էլեմ Կլիմովի, Սերգեյ Սոլովյովի, Դանիիլ Խրաբրովիցկու, Նիկոլայ Դոստալի և այլ մարդկանց հետ։
Սերտ համագործակցել է ռեժիսորներ Ա. Ալովի և Վ. Նաումովի հետ։ «Ափ» ֆիլմում աշխատանքի համար արժանացել է ԽՍՀՄ պետական մրցանակի։ Իսկ 1998 թվականին առաջադրվել է «Նիկա» մրցանակի` «Ընտրություն» ֆիլմում հնչյունային ռեժիսորի լավագույն աշխատանքի համար։
1990 թվականին դարձել է «Նիկա» մրցանակի դափնեկիր` Նիկոլայ Սկույբինի «Անտունը. առանց բնակության որոշակի տեղի» ֆիլմում կատարած աշխատանքի համար։
Այժմ զբաղվում է արտասահմանման ֆիլմերի կրկնօրինակմամբ։ Ունի ավելի քան 50 տարվա փորձ ։
Որդին` Վլադիմիր Վենգերովսկին (1961—2010), հնչյունային ռեժիսոր էր «Մոսֆիլմ» կինոստուդիայում։
Արտաքին հղումներ
Կատեգորիա:«Նիկա» մրցանակի դափնեկիրներ Կատեգորիա:Ռուսաստանի «Նիկա» կինեմատոգրաֆիական արվեստների ակադեմիայի ակադեմիկոսներ
Հիդրոֆոբություն
Հիդրոֆոբություն, ջրավախություն, ջրի նկատմամբ նյութի խնամակցությանը բնորոշող հատկություն է, պայմանավորված է նյութի և ջրի միջմոլեկուլային փոխազդեցության ուժերով։ Հիդրոֆոբութունը լիոֆոբության (որևէ հեղուկի նկատմամբ նյութի խնամակցությունը բնորոշող հատկությունների) մասնավոր դեպք է։ Հիդրոֆոբության չափը մարմնի մակերևույթի և ջրի մոլեկուլների միջև կապի էներգիան է (թրջման ջերմություն)։ Քանի որ ջրի և նրա հետ հպվող ցանկացած նյութի մոլեկուլների միջև միշտ գործում են միջմոլեկուլային ձգողության ուժեր, ապա հիդրոֆոբությունը փաստորեն չափազանց փոքր հիդրոֆիլություն է։ Հիդրոֆոբութունը կարելի է գնահատել նյութի հարթ մակերևույթի հետ նրա վրա գտնվող ջրի կաթիլի կազմած եզրային անկյան՝ արժեքով։ Հիդրոֆոբ են ճարպերը, մոմերը, գրաֆիտը, ծծումբը։ Պինդ մարմիններին և մակերևույթներին վերագրվող հիդրոֆոբության և հիդրոֆիլության միաժամանակ առանձին մոլեկուլների և նրանց առանձին մասերի հատկություններ են։ Մակերևութային ակտիվ նյութերի մոլեկուլները ադսորբվում են մարմնի վրա և փոխում նրա մակերևույթի հիդրոֆոբությունը և հիդրոֆիլությունը։ Այդ երևույթը օգտագործվում է հանքանյութերի ֆոտացիոն հարստացման, կտորեղենը ներկելու, սպիտակեցնելու և անջրանցիկ դարձնելու նպատակով։
Կատեգորիա:Ֆիզիկական հատկություններ
Սոսեի փողոց
Տվյալներ
Սկսվում է Գյուլբենկյան-Ջեյմս Բրայսի խաչմերուկից և հասնում մինչև Աղբյուր Սերոբի փողոց։
Աղբյուրներ
Կատեգորիա:Երևանի փողոցներ Կատեգորիա:Արաբկիր վարչական շրջան
Լայնէկրան կինո
Լայնէկրան կինո, խոշորացված տեսադաշտով և ստերեոֆոնային ձայնահաղորդմամբ կինոֆիլմերի նկարահանման և ցուցադրման եղանակ։